Donderdagoggend: 8 Oktober 2015 - Weather Forecasting for South Africa
Donderdagoggend: 8 Oktober 2015
​Goeie môre almal: (Enige tyd na 6 nm moet julle af scroll om die .,,update te sien vir die dag. - die nuutste data word nie altyd aan die bokant geplaas nie, dit is 'n fout wat ek nou al weke mee sit..._
Nie so kwaai afgekoel oor Gauteng oornag nie, daar was teveel middel en hoë wolke. (sien geel strook) Ek het gisteraand een donderslag gehoor na my weste maar nie ‘n druppel nie, dit is rof as ek begin dink daaraan om druppels te voorspel. In die geel strook is daar weer ‘n kans vir enkele hittestorms om te ontwikkel maar die kans en verspreiding is minder as 10%, dus moet ek eintlik geen reën voorspel vir enige plek nie. Druppels op ‘n paar plekke ja, maar dit sal sukkel om stof nat te maak. Die swart laag wat ek intrek oor noord KZN, is ‘n kuslaag, en wat dit vir ons sê is dat dit weer gaan kook oor die noordelike binneland, daar is min seisoene (somer) dat ek sommer 35 C en hoër sal voorspel vir Nelspruit en Tzaneen maar met die kuslaag is temperature van tussen 36 – 42 C moontlik oor baie plekke oor die Laeveld vandag. Kruger park gaan kook vandag met ‘n gem maksimum temperatuur so in die omgewing van 41-43 C. Vogvlakke bly laag met die gevolg dat daar nie meer as ‘n enkele vonk nodig is om ‘n plantasie of bosbrande te begin nie,. So vuurhoutjies moet in die sak bly vandag en dan moet ons hoop daar is nie ‘n weerligstraal wat ‘n mini ramp kan begin nie. Met die kuslaag oor noord KZN, behoort daar ‘n effe koeligheid in te beweeg oor die Provinsie, maar met bietjie meer vog en 30 C gaan dit nog steeds bloedwarm voel…… Ek dink ons sal vir die seisoen ‘n nuwe mode moet begin, hoed op die kop al bly jy in die stad, as die son jou beet kry, wel hy gaan jou looi en bo-op dit kan teveel jou siek maak. Alhoewel ons kook in die binneland bly die Kaap koel met temperature wat net-net oor 20 C beweeg oor die suid-wes en suidkus. Die blou kolle wys (ooskus en Transkei) bewolkte kolle met mis, veral oor Transkei met beperkte sig.
John, there are a few showers or even thundershowers over northern California, the upper-air low show it is situated further east that may benefit Nevada to Texas, I am really sorry that system I spoke of seem to have skipped Fresno.. That is bad…..